C 125/402
SK
Úradný vestník Európskej únie
5.4.2023
Streda 14. septembra 2022 (3h)
Zdôrazňuje, že najvzdialenejšie ostrovné regióny, rovnako ako najodľahlejšie regióny, čelia v dôsledku svojej malej rozlohy a izolovaných energetických systémov veľkej výzve z hľadiska dodávok energie, keďže vo všeobecnosti závisia od dovozu fosílnych palív na výrobu elektriny, dopravu a vykurovanie.
(3i)
Domnieva sa, že využívanie energie z obnoviteľných zdrojov vrátane prílivovej energie by malo byť prioritou a že by mohlo priniesť podstatné výhody ostrovom a malo by zohľadňovať požiadavky miestnych komunít vrátane zachovania tradičnej architektúry ostrovov a miestneho biotopu; žiada preto podporu rozvoja širokej škály obnoviteľných zdrojov energie na základe ich zemepisných charakteristík; s potešením víta programy zamerané na ekologický vodík, ktoré spustili ostrovy;
(4)
Čoraz viac uznania sa dostáva potrebe zladiť politiky v oblasti bioenergie so zásadou kaskádového využívania biomasy (8) v snahe zabezpečiť spravodlivý prístup na trhy so surovinami z biomasy na vývoj inovačných riešení s vysokou pridanou hodnotou, ktoré sú založené na biologických materiáloch, a v záujme udržateľného obehového biohospodárstva.
Členské štáty by pri vývoji systémov podpory bioenergie mali preto takisto zohľadňovať dostupné udržateľné dodávky biomasy na energetické aj iné využitie, udržiavanie vnútroštátnych lesných záchytov uhlíka a ekosystémov, ochranu biodiverzity i zásady obehového hospodárstva a kaskádového využívania biomasy, ako aj hierarchiu odpadového hospodárstva stanovenú v smernici Európskeho parlamentu a Rady 2008/98/ES (9).
Mali by však mať možnosť poskytovať podporu na výrobu energie z pňov alebo koreňov v prípade odpadu alebo zvyškov pochádzajúcich z vykonávania prác s primárnym cieľom ochrany prírody a riadenia krajiny, napríklad pri krajoch ciest.
Členské štáty by v každom prípade nemali podporovať používanie kvalitnej guľatiny na energetické účely, s výnimkou presne vymedzených okolností, ako je predchádzanie prírodným požiarom a záchranná ťažba dreva.
V súlade so zásadou kaskádového využívania biomasy by sa drevná biomasa mala používať podľa svojej najvyššej hospodárskej a environmentálnej pridanej hodnoty v tomto poradí priorít: 1) výrobky na báze dreva, 2) predĺženie ich životnosti, 3) opätovné použitie, 4) recyklácia, 5) bioenergia a 6) zneškodňovanie.
Ak nie je ekonomicky životaschopné alebo environmentálne vhodné žiadne iné využitie drevnej biomasy, energetické zhodnocovanie pomáha znižovať výrobu energie z neobnoviteľných zdrojov.
Systémy podpory bioenergie členských štátov by preto mali byť zamerané na také suroviny, pri ktorých existuje len obmedzená súťaž na trhu s odvetviami materiálov a ktorých získavanie sa považuje za pozitívne pre klímu aj biodiverzitu, aby sa zabránilo negatívnym stimulom pre neudržateľné reťazce výroby bioenergie, ako sa určili v správe JRC The use of woody biomass for energy production in the EU (Využívanie drevnej biomasy na výrobu energie v EÚ)13 (10).
Na druhej strane, pri vymedzovaní ďalších dôsledkov zásady kaskádového využívania treba uznať vnútroštátne osobitosti, na základe ktorých členské štáty koncipujú svoje systémy podpory.
Prioritnou voľbou by malo byť predchádzanie vzniku odpadu, opätovné použitie a recyklácia odpadu.
Členské štáty by sa mali vyhnúť vytváraniu systémov podpory, ktoré by boli v rozpore s cieľmi týkajúcimi sa spracovania odpadu a viedli by k neefektívnemu využívaniu recyklovateľného odpadu.
Navyše v snahe zabezpečiť efektívnejšie využívanie bioenergie by členské štáty počnúc rokom 2026 už nemali poskytovať podporu zariadeniam vyrábajúcim výlučne elektrickú energiu, s výnimkou zariadení v regiónoch s osobitným štatútom, pokiaľ ide o ich prechod z fosílnych palív na iné palivá, ak využívajú zachytávanie a ukladanie CO2, alebo v prípadoch, keď zariadenia nie je možné upraviť na kombinovanú výrobu, a to výnimočne v odôvodnených prípadoch po schválení Komisiou.
(5)
Rýchly rast a zvyšovanie nákladovej konkurencieschopnosti výroby elektriny z obnoviteľných zdrojov možno využiť na pokrytie čoraz väčšieho dopytu po energii – napríklad používanie tepelných čerpadiel na vykurovanie priestorov alebo nízkoteplotných priemyselných procesov, elektrických vozidiel v doprave či elektrických pecí v niektorých odvetviach.
Elektrinu z obnoviteľných zdrojov možno využiť aj na výrobu syntetických palív na spotrebu v ťažko
(8)
Účelom zásady kaskádového využívania je dosiahnuť efektívne využívanie zdrojov biomasy na základe prioritného používania biomasy na materiálové, a nie na energetické účely, kedykoľvek to je možné, čím sa zvyšuje množstvo biomasy dostupnej v systéme.
V súlade so zásadou kaskádového využívania biomasy by sa drevná biomasa mala používať podľa svojej najvyššej hospodárskej a environmentálnej pridanej hodnoty v tomto poradí priorít: 1) výrobky na báze dreva, 2) predĺženie ich životnosti, 3) opätovné použitie, 4) recyklácia, 5) bioenergia a 6) zneškodňovanie.
Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v.
EÚ L 312, 22.11.2008, s. 3).
https://publications.jrc.ec.europa.eu/repository/handle/JRC122719.
(9) (10)